**וילי פוד השקעות בע"מ**  היא חברה ציבורית העוסקת בייצור, ייבוא ושיווק של מוצרי מזון, באמצעות חברת הבת "ג. ויליפוד אינטרנשיונל בע"מ", בנוסף יש לה פעילות בתחום האשראי החוץ-בנקאי. החברה נמנית בין יבואניות המזון הגדולות בישראל.

היסטוריה
--------

החברה נוסדה בדצמבר 1992, בשם ת.ק.ד. השקעות בע"מ. בינואר 1993 ביצעה הנפקה ראשונה לציבור ולאחר מכן נרשמו מניות החברה למסחר בבורסה לניירות ערך בתל אביב. במאי 1994 רכשו האחים צבי ויוסף ויליגר את השליטה בחברה, והעבירו לבעלות החברה את כל מניות חברת "וילי-פוד אינטרנשיונל", חברה בבעלותם העוסקת ביבוא ושיווק מוצרי מזון, שהוקמה ב-1992. בנובמבר 1994, גייסה 7 מיליון שקל בהנפקת מניות ובינואר 1995 שינתה החברה את שמה ל"וילי פוד השקעות".

קודם להקמת וילי-פוד האחים ויליגר החזיקו בבעלותם את חברת ויליגר דליקטס (במקור ארמז ויליגר בע"מ) שאותה הקים אביהם אלכסנדר ויליגר, ניצול שואה שעלה מצ'כוסלובקיה, ופתח עסק ליבוא שימורים בשנות ה-60. עם השנים גדל העסק וייבא מוצרי מזון נוספים דוגמת שימורי פטריות, לפתני פירות, פירות יבשים ופריכיות אורז. בסוף שנות ה-70 נכנסו האחים לעסק, לאחר שחזרו מלימודי מנהל עסקים באוניברסיטאות בארצות הברית. בשנת 1989, לאחר פרישתו של האב מניהול החברה, היא נמכרה למיליונר הדרום אפריקאי נתן קירש, וצבי ויליגר נותר מנכ"ל שכיר בחברה. ב-1991 לאחר שהרווחיות בעסקי המזון ירדה, רכש איש העסקים דודי עזרא, בעל השליטה בחברת נטו מ.ע. אחזקות 50% ממניות החברה. זמן קצר אחר כך עזב צבי את החברה והאחים הקימו את וילי-פוד שמתחרה בחברה שהייתה בעבר בבעלותם. פעילות "ויליגר" שולבה בתוך חברת "פוסידון תעשיות בע"מ", חברת ציבורית שמניותיה נסחרו בבורסה לניירות ערך בתל אביב, בה רכש עזרא את השליטה בשנת 1992.

וילי-פוד גדלה במהירות תוך שנים ספורות ובשנת 1997 גייסה "וילי-פוד אינטרנשיונל", כ-50 מיליון שקל במניות ובאגרות בשתי הנפקות שבוצעו בבורסת הנאסד"ק בניו יורק ובתל אביב. באותן השנים כ-50% ממכירות החברה היו לרשת שופרסל.

בשנת 1998 החלה וילי-פוד בהקמת מרכז לוגיסטי ביבנה, על שטח של 7,000 מ"ר, בהשקעה של כ-3 מיליון דולר. את שנת 1999 סיימה עם הכנסות של 130 מיליון שקל, וכחמש שנים לאחר תחילת פעילות דורגה בין יבואני המזון הגדולים בישראל.

בנובמבר 2004 ניצלה חברת "וילי פוד אינטנשיונל", ממחיקה מרשימת השימור של בורסת הנאסד"ק, לאחר שלא עמדה בכללי המסחר, עקב סחירות נמוכה. לאחר מכירה של מניות נוספת הגדלת הסחירות הותר לה להמשיך ולהיסחר בנאסד"ק.

### מכירת השליטה לארקדי גאידמק

ביוני 2007 מכרו האחים ויליגר 45% ממניותיהם בוילייפוד לארקדי גאידמק תמורת כ-40 מיליון דולר, כ-60% מעל לשווי השוק שלהם באותה עת. האחים נשארו עם החזקה של כ־13% והמשיכו לנהל את החברה. בנובמבר 2007, הודיע גאידמק על רכישת השליטה בחברת "סלטי שמיר". במאי 2009, ביטלה סלטי שמיר חד צדדית את ההסכם לרכישתה על ידי וילי פוד.

באוגוסט 2008 העניקו האחים ויליגר לגאידמק הלוואה של 76 מיליון שקל, תמורת שיעבוד החזקותיו של גאידמק בויליפוד, ובחברות אוסיף גלאון ואמריס. בספטמבר 2008 העניק צבי ויליגר הלוואה של 16.2 מיליון שקל עם אשתו רווית. אחד התנאים להלוואה היה שעבוד של ביתו של גאידמק וביתה של בתו קתרין בקיסריה. ויליגר העביר את הכסף לפני שגאידמק רשם הערת אזהרה על הנכסים, ואחר כך סירב לעשות זאת. בתגובה האחים ויליגר ביקשו להשתלט על נכסים של גאידמק. ולאחר שגאידמק לא עמד בהחזר הלוואות החברה חזרה לשליטת האחים ויליגר בסוף 2009.

בפברואר 2012, החליטו האחים ויליגר ש"וילי פוד השקעות" תשתתף במהלך גיוס ההון שביצע נוחי דנקנר, שזכה לכינוי "הנפקת החברים", ובעקבותיו הורשע דנקנר בהרצת מניות של אי די בי אחזקות. חברת אי.די.בי שלטה אז בחברת שופרסל שהייתה לקוחה משמעותית של וילי פוד. במסגרת המהלך נרכשו מניות אי.די.בי אחזקות בסכום כולל של 9.5 מיליון שקל בכספי "וילי פוד השקעות".

### מכירת השליטה לאלכסנדר גרנובסקי

בסוף שנת 2013 רכש האוליגרך אלכסנדר גרנובסקי את השליטה בחברת BSD קראון (BSD Crown) לשעבר אמבלייז, שלד בורסאי שנסחר בבורסה לניירות ערך בלונדון עם קופת מזומנים של כ-140 מיליון דולר (לאחר שב-2010 מכרה אמבלייז את כל פעילותה). המזומנים יועדו לרכישת השליטה באי די בי חברה לאחזקות, ביחד עם נוחי דנקנר, אך הרכישה לא יצאה לפועל. וילי פוד גם העניקה הלוואה של 65 מיליון שקל לידי חברה שהוקמה על ידי דנקנר וגרנובסקי לצורך ההתמודדות על רכישת השליטה בקונצרן אי.די.בי. ההלוואה בוטלה לאחר שהפסידו בהתמודדות. ביולי 2014, השתמש גרנובסקי בקופת המזומנים של BSD לרכישת מניות השליטה ב"וילי פוד השקעות" מידי האחים ויליגר תמורת כ-285 מיליון שקל, שהמשיכו לעבוד בחברה כמנהלים שכירים. ביולי 2015 החליט גרנובסקי לעזוב את עסקיו בישראל וטען שהעביר את השליטה לאיש העסקים האוקראיני גרגורי גורטובוי. גורטובוי פיטר את האחים מניהול החברה והעביר מיליוני דולרים מקופת החברה לבנקים מחוץ לישראל. בתגובה למהלך החליטו האחים לבצע מהלך של השתלטות עוינת, על ידי רכישת מניות חברה BSD בבורסת לונדון. ביוני 2017 השלימו את המהלך ומונו כדירקטורים ב"וילי פוד השקעות".

בינואר 2018, הואשמו גורטובוי וגרנובסקי, יחד עם מנהל העסקים שלהם יוסף שניאורסון, בעבירות גנבה בידי מורשה, קבלת דבר במרמה בנסיבות מחמירות, מרמה והפרת אמונים, עבירות הלבנת הון ועבירות דיווח. לפי כתב האישום, הם העמידו את כספי החברות הציבוריות שבשליטתם (BSD ווילי פוד השקעות) כבטוחות לטובת בנקים באוסטריה ובאזרבייג'ן, לצורך הבטחת החזר הלוואות שיקבלו חברות פרטיות זרות הקשורות לגרנובסקי. בינואר 2019, הודו גורטובוי ושניאורסון בעבירת גנבה בידי מורשה בסך כרבע מיליארד שקל והורשעו בהסדר טיעון לפי הודאתם. שניאורסון נידון לשלוש שנות מאסר.

מבנה בעלות
----------

לאחר שהאחים ויליגר רכשו חזרה את השליטה, החברה מוחזקת באמצעות פירמידת שליטה, שבראשה חברת "BSD קראון" הנסחרת בלונדון, המחזיקה בשליטה ב"וילי פוד השקעות" שמחזיקה בשליטה ב"ג. ויליפוד אינטרנשיונל", הנסחרת בנאסד"ק, והחל מיוני 2020 גם בבורסת תל אביב.

פעילות
------

### יבוא ושיווק מזון בישראל

עיקר פעילותה של החברה היא יבוא ושיווק מזון בישראל. החברה רוכשת את מוצריה מלמעלה מ-120 ספקים מכל רחבי העולם. מכירות החברה הם ברובן לקבוצת רשתות השיווק הגדולות, שופרסל, רמי לוי שיווק השקמה, יינות ביתן, רשת יוחננוף ואחרים. בנוסף החברה מוכרת מוצרי מזון ללקוחות מוסדיים, סיטונאיים, יצרנים ולקוחות קטנים.

### יבוא ושיווק מזון בארצות הברית

לאחר הנפקת חברת הבת בבורסת הנאסד"ק בניו יורק ב-1997, החלה החברה לייזום פעילות של שיווק מזון כשר בארצות הברית. החברה פעלה באמצעות מפיצים, ובינואר 2007 רכשה חברה להפצת מזון מזון כשר בארצות הברית, חברת "לאיש מוצרי מזון ישראלי". אולם חברה זו נסגרה לאחר שנה, והיא המשיכה למכור את מוצריה דרך מפיצים.

### יורו מחלבות אירופה

חברת הבת של "וילי-פוד אינטרנשיונל" "יורו מחלבות אירופה בע"מ" הוקמה בשנת 2001 במקור בשם גולדפרוסט בע"מ, במטרה לייבא מוצרי מזון קפואים ומצוננים, בעיקר מוצרי חלב כשרים לישראל, בעקבות האישור לפתיחת היבוא למוצרי חלב לישראל. בשנת 2005, חתמה החברה על הסכם שיווק בלעדי של מוצרי החלב של הקואופרטיב הדני ארלה פודס בישראל. בפועל החלה חברת וילי פוד לשווק את "חמאת לורפק" של ארלה בישראל כבר ב-2002, בלי הסכם רשמי.

במרץ 2006, הנפיקה את מניותיה בבורסת AIM, בורסת משנה לחברות הזנק של הבורסה לניירות ערך בלונדון, וגייסה כ-8 מיליון דולר לפי שווי חברה של 32 מיליון דולר. לאחר כשנתיים, נמחקה מהמסחר בעקבות הצעת רכש של "וילי-פוד אינטרנשיונל".

בסוף 2017, החליטה קואופרטיב ארלה פודס שלא לחדש את הסכם ההפצה הבלעדי שנערך בינה לבין יורו מחלבות אירופה, והעבירה את זיכיון הפצת מוצריה לשטראוס גרופ. במקומה התקשרה החברה עם מספר מחלבות אירופיות לאספקת מגוון מוצרי חלב חליפיים למוצרים שסופקו על ידי ארלה. בחודש אוגוסט 2018 השיקה החברה קו מוצרי חלב תחת מותג עצמאי בשם "EURO מחלבות אירופה". בינואר חתמה על הסכם הפצה ושיווק עם מחלבת VALIO מפינלנד.

תביעת כשרות
-----------

בשנת 1998 הוטל על צבי ויליגר קנס של 19 אלף שקל, במסגרת הסדר הטיעון, בעבירה על חוק איסור הונאה בכשרות. במקרה היה מעורב הרב יעקב אוירבך, שנשלח לטייוואן כדי שישגיח על ייצור שימורי פטריות. בעת שביקר במפעל הייצור של שימורי הפטריות היה מושבת, אך הוא הוציא בכל זאת מסמך שאישר כי בדק את המפעל ומצא כי הוא עומד בדרישות הרבנות בישראל. על פי הכללים של הרבנות המשגיח צריך להיות נוכח בעת הייצור. השימורים שווקו בכל זאת ככשרים. הרב יעקב אוירבך הורשע אף הוא, באוקטובר 2002.

קישורים חיצוניים
----------------

 אתר האינטרנט הרשמי של וילי פוד השקעות

* וילי פוד השקעות בע"מ, באתר הבורסה לניירות ערך בתל אביב
* וילי פוד השקעות בע"מ, באתר "מאיה"

* וילי פוד השקעות בע"מ, באתר גלובס
* וילי פוד השקעות, באתר Crunchbase (באנגלית)
* ג.ויליפוד אינטרנשיונל בע"מ, באתר הבורסה לניירות ערך בתל אביב
* ג.ויליפוד אינטרנשיונל בע"מ, באתר "מאיה"

* ג.ויליפוד אינטרנשיונל בע"מ, באתר גלובס
* וילי פוד השקעות, באתר Crunchbase (באנגלית)
* אתר חברת B.S.D Crown Ltd (חברת האם של "וילי פוד השקעות")
* אתר למנויים בלבד עדי דברת-מזריץ, "הוא היה מגיע ישר משדה התעופה עם המזוודות ומתחיל לתת בראש": צביקה ויליגר יעשה הכל כדי להגשים את החלום שלו, באתר TheMarker‏, 24 בפברואר 2023

הערות שוליים
------------

1. 1 2 3 4 5  וילי פוד השקעות בע"מ: נתונים כספיים באתר מאי"ה.
2. ↑  אתר למנויים בלבד ערן אזרן, "הגיע אדם וביקש עזרה. עשיתי לו טובה, ואחרי חודש הוא ברח מהארץ": הסיפור על הבנק של הוויליגרים, באתר TheMarker‏, 19 בנובמבר 2018
3. 1 2  שי שלו, ‏הזיכרון של האחים ויליגר, באתר גלובס, 26 בדצמבר 2010
4. ↑  וילי-פוד השקעות בע"מ - דוח תקופתי 2005, באתר מאיה (הודעות לבורסה)
5. ↑  מיכל הולצמן, ויליגר זה קירש, מעריב, 14 בנובמבר 1989
6. ↑  ויליגר כבר לא של ויליגר, מעריב, 5 בספטמבר 1989
7. ↑  אפרת פרץ, ‏איך הגיעו האחים ויליגר להון של 450 מיליון שקל?, באתר גלובס, 6 במרץ 2014
8. ↑  ויליגר תעשיות בע"מ - דו"ח תקופתי לשנת 2005
9. ↑  שי שלו, ‏"פטריית הקסם" המשומרת של האחים ויליגר, באתר גלובס, 5 במאי 1998
10. ↑  שי שלו, ‏פסטיבל ויליפוד בשופרסל, באתר גלובס, 7 ביולי 1999
11. ↑  זהבה דברת, ‏ויליפוד מקימה מרכז לוגיסטי, באתר גלובס, 8 במרץ 1998
12. ↑  איי אונליין, וילי פוד: עלייה של % 39 ברווחים ל-1.24 מיליון שקל ברבעון הראשון , באתר TheMarker‏, 18 במאי 2000
13. ↑  חברה בת של ווילי-פוד תימחק מן המסחר ב-Nasdaq SmallCap Market אם לא תמלא אחר דרישות שימור הרישום, באתר TheMarker‏, 14 בנובמבר 2004
14. ↑  שמוליק ינאי, אחרי שניצלה ממחיקה מרשימת השימור: וילי פוד אינטנשיונל תנסה למכור שימורים ומזון בארה"ב, באתר TheMarker‏, 2 בדצמבר 2004
15. ↑  איילה צורף, יוסי ויליגר: "ויליפוד זה ביזנס - ולא נעסוק בחלוקת מוצרי מזון לנזקקים", באתר TheMarker‏, 24 ביוני 2007
16. ↑  מיכאל רוכוורגר, ויליפוד רוכשת את השליטה בסלטי שמיר, באתר הארץ, 3 בנובמבר 2007  
מיכאל רוכוורגר, ויליפוד השלימה את רכישת סלטי שמיר, באתר הארץ, 3 בינואר 2008
17. ↑  נועם שרביט, ‏סלטי שמיר: ויליפוד ביצעה מעשים בלתי חוקיים כדי להקטין את התשלום על המניות, באתר גלובס, 24 במאי 2009
18. ↑  אילנית חיות ואבי שאולי, ‏גאידמק מצא מקור מימון: נוטל הלוואה מהאחים ויליגר, באתר גלובס, 2 בספטמבר 2008
19. ↑  הילה רז, ויליגר תובע את גאידמק: הפר הבטחה לשעבד את הווילה שלו תמורת הלוואה של 4.5 מיליון דולר, באתר הארץ, 18 בספטמבר 2008
20. ↑  גולן חזני, צבי ויליגר: "ריחמתי על גאידמק והוא עקץ אותי", באתר כלכליסט, 24 בספטמבר 2008
21. ↑  נורית רוט, הגרסה של גאידמק: ויליגר אשמים בבקשת כונס הנכסים למניות אוסיף, באתר הארץ, 22 בספטמבר 2008
22. ↑  הילה רז, שובו של האוליגרך: גאידמק תובע 50 מיליון שקל ממשפחת ויליגר בטענה כי נעשק בעסקה לרכישת ויליפוד, באתר TheMarker‏, 29 בספטמבר 2009
23. ↑  אתר למנויים בלבד שרון שפורר, מה משותף לנתניהו, דנקנר ולמייסדי ויליפוד, באתר TheMarker‏, 10 בינואר 2015
24. ↑  עומרי כהן, ‏שמונה שבועות לאחר הרשעת נוחי דנקנר בהרצת מניות אי.די.בי. אחזקות:, באתר גלובס, 24 באוגוסט 2016
25. ↑  אתר למנויים בלבד ערן אזרן, בי.ג'י.איי מבצרת את שליטתה באמבלייז: תרכוש את חלקו של נפתלי שני ב-22 מ' ד', באתר TheMarker‏, 26 בינואר 2014
26. ↑  אתר למנויים בלבד מיכאל רוכוורגר, הכירו את איש העסקים החרדי שמנסה להשתלט על אי.די.בי, באתר TheMarker‏, 18 באוגוסט 2013
27. ↑  אתר למנויים בלבד עמי גינזבורג, "כשנוחי דנקנר הגיע לאודסה בשביל המו"מ, קודם הוא נפגש איתי", באתר TheMarker‏, 19 באוקטובר 2013
28. ↑  אתר למנויים בלבד מיכאל רוכוורגר, שלי אפלברג, גרנובסקי: "עוד לא פגשתי את כל השותפים החדשים באי.די.בי. אני סומך על דנקנר", באתר TheMarker‏, 10 בדצמבר 2013
29. ↑  שי סלינס, ויליפוד מושכת את ההלוואה שהעמידה לטובת רכישת אי.די.בי, באתר כלכליסט, 1 בינואר 2014
30. ↑  אפרת פרץ, ‏גרנובסקי השלים רכישת ויליפוד; מתמהמה בתשלום על אמבלייז, באתר גלובס, 15 ביולי 2014
31. ↑  שירי חביב ולדהורן, ‏כך הידרדרה אימפריית BGI שבשליטת גרגורי גורטובוי , באתר גלובס, 28 במאי 2016
32. ↑  אתר למנויים בלבד ערן אזרן, "לא היתה לנו מראש כוונה לחזור לוויליפוד; העזיבו אותנו בטריקת דלת, זה היה לא הוגן", באתר TheMarker‏, 12 ביוני 2017
33. ↑  אלה לוי-וינריב, ‏איש העסקים גרגורי גורטובוי מואשם בגניבה בידי מורשה, באתר גלובס, 15 בינואר 2018
34. ↑  אתר למנויים בלבד אפרת נוימן, בדרך לכלא: בעל השליטה לשעבר בויליפוד הורשע בהסדר טיעון, באתר TheMarker‏, 7 בינואר 2019
35. ↑  גור מגידו, פרשת BGI: שלוש שנות מאסר לשניאורסון שסייע לגנוב רבע מיליארד שקל; 31 חודשי מאסר לגורטובי, באתר הארץ, 7 בפברואר 2019
36. ↑  נורית קדוש, כבר לא רק בנאסד"ק: ג.וילי פוד אינטרנשיונל מגיעה לבורסת ת"א, באתר כלכליסט, 15 ביוני 2020
37. ↑  עמי גינזבורג, ‏ויליפוד: עם האוכל בא התיאבון, באתר גלובס, 2 ביוני 1997
38. ↑  ארז וולברג, ‏חברת בת של וילי פוד מימשה האופציה לרכישת מפיצת מזון כשר בארה"ב תמורת 3.7 מיליון דולר, באתר גלובס, 29 בינואר 2007
39. ↑  ניר צליק, ויליפוד מפסיקה פעילות המזון הכשר בארה"ב; תובעת 10 מ' ד' מאריה שטיינר בגין הטעיה, באתר TheMarker‏, 14 ביולי 2008
40. ↑  טלי ציפורי, ‏לא רק שטראוס או אסם: ויליפוד מבססת את מעמדה בארה"ב, באתר גלובס, 30 בספטמבר 2010
41. ↑  איילה צורף, קונצרן החלב הדני ארלה ייכנס לשוק הגבינות הישראלי: "נהפוך לשחקן השלישי בגודלו בשוק", באתר TheMarker‏, 10 במרץ 2006
42. ↑  ורד שרון-ריבלין, ‏שוק גבינות הפרימיום מתעורר: טרה במו"מ לשת"פ עם מחלבת גד, באתר גלובס, 31 במרץ 2005
43. ↑  אפרת נוימן, גולדפרוסט גייסה ב-AIM בלונדון כ-8 מיליון דולר לפי שווי חברה של 32 מיליון דולר, באתר הארץ, 8 במרץ 2006
44. ↑  מיכאל רוכוורגר, הרפתקת גולד פרוסט של גאידמק בבורסת לונדון מסתיימת: צפויה למחוק מניותיה מהמסחר בעוד חודש, באתר TheMarker‏, 27 באפריל 2008
45. ↑  שני מוזס, ‏אחרי תום החוזה עם וילי פוד: ארלה חתמה חוזה עם שטראוס, באתר גלובס, 3 בדצמבר 2017
46. ↑  אתר למנויים בלבד הדר קנה, האם החמאה המיובאת תצליח לספק את המחסור בשוק?, באתר TheMarker‏, 28 בינואר 2019
47. ↑  צבי הראל, חמדת ממון בקופסת פטריות, באתר הארץ, 24 באוקטובר 2002